การระบาดทั่วของโควิด-19 ในประเทศบังกลาเทศ

การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศบังกลาเทศ เมื่อวันที่ 7 มีนาคม พ.ศ. 2563
ภูมิหลัง.
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนในเมืองอู่ฮั่น มณฑลหูเป่ย์ ประเทศจีน ซึ่งรายงานต่อองค์การอนามัยโลกในวันที่ 31 ธันวาคม พ.ศ. 2562
อัตราป่วยตายของผู้ป่วยสำหรับโควิด-19 นั้นต่ำกว่าโรคซาร์ส พ.ศ. 2546 มาก แต่การแพร่เชื้อมีความหมายมากกว่า ด้วยจำนวนผู้เสียชีวิตที่มีนัยสำคัญ
เส้นเวลา.
มีนาคม.
มีการเตรียมหมายเลขฉุกเฉิน, ที่อยู่ไปรษณีย์อิเล็กทรอนิกส์ และหน้าเพจเฟซบุ๊กของสถาบันศึกษาระบาดวิทยา, การควบคุมโรค และการค้นคว้าวิจัย (IEDCR) สำหรับการตอบคำถามอันมีผู้สงสัยเกี่ยวกับโควิด-19 ต้องการข้อมูลอันนำไปสู่ความเข้าใจที่ถูกต้อง 
เมื่อวันที่ 7 มีนาคม มีผู้ติดเชื้อเป็นกรณีแรก จากการตรวจผลพบเป็นบวกในการตรวจหาเชื้อโคโรนาไวรัสสายพันธุ์ใหม่ โดยมีการแถลงข่าวอย่างเป็นทางการในวันถัดมา
วันที่ 8 มีนาคม ผู้อำนวยการสถาบันศึกษาระบาดวิทยา, การควบคุมโรค และการค้นคว้าวิจัย ได้แถลงข่าวต่อสื่อมวลชนที่กรุงธากาว่า พบผู้ติดเชื้อกรณีแรกเป็นชายสองคน และหญิงหนึ่งคน โดยจากการตรวจหาเชื้อโคโรนาไวรัสสายพันธุ์ใหม่พบเป็นบวก โดยผู้ติดเชื้อมีอายุระหว่าง 20-35 ปี ผู้ติดเชื้อหญิงนั้น ติดเชื้อจากชายซึ่งเป็นสมาชิกของครอบครัว โดยการสัมผัส ซึ่งผู้ติดเชื้อชายดังกล่าวได้กลับมาจากประเทศอิตาลีก่อนจะเข้ามายังประเทศบังกลาเทศ
วันที่ 16 มีนาคม ทางการได้ประกาศพบผู้ติดเชื้อเพิ่มเป็น 3 รายในประเทศบังกลาเทศ โดยหนึ่งในกลุ่มนั้นมีเด็กเป็นจำนวนทั้งสิ้น 2 ราย ต่อมา กระทรวงศึกษาธิการบังกลาเทศได้สั่งระงับการเปิดโรงเรียนตั้งแต่นี้ จนถึงวันที่ 31 มีนาคม และมหาวิทยาลัยกรุงธากาตั้งแต่วันที่ 18 มีนาคม จนถึง 28 มีนาคม พ.ศ. 2563
วันที่ 17 มีนาคม พบผู้ติดเชื้อเพิ่มอีก 2 ราย โดยหนึ่งในสองเป็นชาวบังกลาเทศที่อาศัยอยู่ในต่างประเทศเป็นเวลานาน และอีกคนหนึ่งพำนักอยู่ใกล้เขตกักกันโรค
วันที่ 18 มีนาคม ทางการบังกลาเทศประกาศพบผู้เสียชีวิตจากโรคติดเชื้อโคโรนาไวรัส 2019 เป็นชายวัยสูงอายุอายุ 70 ปี โดยได้เสียชีวิตในวันพุธ และมีอาการเสริมอันเป็นเหตุให้เสียชีวิต คือ โรคปอดอุดกั้นเรื้อรัง, โรคเบาหวาน, โรคความดันโลหิตสูง และระบบหัวใจ นอกจากนี้ ยังสามารถรักษาจนหายทั้งหมด 3 ราย
วันที่ 19 มีนาคม พบผู้ติดเชื้อเพิ่มอีก 3 ราย โดยทั้งหมดเป็นสมาชิกครอบครัวของผู้กลับมาจากประเทศอิตาลีหนึ่งราย โดยแบ่งเป็นผู้ติดเชื้อชายอายุ 32 ปี และ 65 ปี เป็นจำนวนสองราย กับหญิงอายุ 22 ปี เป็นจำนวนหนึ่งราย
วันที่ 20 มีนาคม มีรายงานพบผู้ติดเชื้อเป็น 3 ราย แบ่งเป็นหญิง 1 ราย และชาย 2 ราย หนึ่งในนั้นเป็นชาวบังกลาเทศที่กลับมาจากการไปประเทศอิตาลี โดยผู้ติดเชื้อคนอื่นอยู่ในห้องดูแลผู้ป่วยหนัก (ไอซียู) และอายุพวกเขาอายุเกิน 70 ปีขึ้นไป ซ่องโสเภณีที่ใหญ่ที่สุดในโลกภายในประเทศได้ถูกสั่งระงับลงเพื่อการไม่แพร่ระบาดของไวรัส
วันที่ 21 มีนาคม พบผู้ติดเชื้อเพิ่มอีก 4 ราย นอกเหนือจาก การเสียชีวิตของผู้ติดเชื้อชายสูงวัยอายุ 70 ปี ที่อยู่ในห้องดูแลผู้ป่วยหนัก (ไอซียู) ซึ่ง ณ ขณะวันนี้ มีผู่ต้องถูกกันกันตัวตรวจหาโรคเป็นจำนวนทั้งสิ้น 50 ราย
รัฐบาลได้รับการช่วยเหลือทางด้านการแพทย์และบุคลากรจากประเทศจีน รัฐมนตรีว่าการกระทรวงสาธารณสุขบังกลาเทศ ได้ชี้แจงผ่านสื่อมวลชนว่า ทางการจีนได้ส่งหน้ากากอนามัย ชุดป้องกันการติดเชื้อโรค และเวชภัณฑ์อันมีความจำเป็นต่อการใช้งานทางด้านสาธารณสุข
วันที่ 22 มีนาคม พบผู้ติดเชื้อเพิ่ม 3 ราย ซึ่งเป็นชาวบังกลาเทศสองรายเดินทางมาจากต่างประเทศ และอีกหนึ่งรายติดเชื้อจากการสนทนากับผู้ติดเชื้อก่อนหน้า ในครั้งนี้ มีผู้ติดเชื้อจากก่อนหน้านี้หายเป็นจำนวนทั้งสิ้นเพิ่มอีก 2 ราย การทดสอบวิชาการระดับมัธยมศึกษา (ทดสอบ เฮชเอสซี) โดยมีกำหนดการเดิมจะจัดสอบในวันที่ 1 เมษายน ได้ถูกเลื่อนไปอย่างไม่มีกำหนด จนกว่าจะมีประกาศอย่างเป็นทางการอีกครั้งหนึ่ง
วันที่ 23 มีนาคม พบผู้ติดเชื้อเพิ่ม 6 ราย (ชาย 3 ราย, หญิง 3 ราย) พบเป็นแพทย์ 1 ราย และพยาบาล 2 ราย และเสียชีวิต 1 รายตามการรายงาน รัฐบาลสั่งประกาศปิดสถานที่ราชการ, ห้างสรรพสินค้า, ร้านค้า, ตลาดจนไปถึงระบบขนส่งมวลชนตั้งแต่วันที่ 26 มีนาคม จนถึง 4 เมษายน และจะมีการประกาศให้วันปกติเป็นวันหยุดชั่วคราว ซึ่งต้องรอความเห็นชอบจากคณะรัฐมนตรี 
วันที่ 24 มีนาคม พบผู้ติดเชื้อเพิ่มอีก 6 ราย หนึ่งในนั้นเป็นผู้ถูกส่งตัวกลับมายังประเทศ และมีผู้สูงวัยอายุ 70 ปีขึ้นไป เสียชีวิตจากโรคโควิด-19
วันที่ 25 มีนาคม ไม่พบผู้ติดเชื้อเพิ่ม รวมพบผู้ทดสอบเชื้อเป็นบวก 39 ราย พบผู้เสียชีวิตจากโรคโควิด-19 ในประเทศบังกลาเทศ ไม่ทราบเพศ อายุ 65 ปี เป็นญาติของผู้ทดสอบเชื้อเป็นบวก โดยเขา/เธอได้รับการตรวจหาเชื้อพบเป็นบวก และเข้ารับการรักษาเมื่อวันที่ 19 มีนาคม เมื่ออาการแย่ลง จึงนำตัวส่งไปรักษาต่อที่โรงพยาบาลคูเวตเฟรนชิฟ ผู้ติดเชื้อมีโรคประจำตัว คือ โรคเบาหวาน และโรคความดันโลหิตสูง ต่อมา ได้เสียชีวิตในช่วงเช้าของวันที่ 25 มีนาคม นอกจากนี้ การบินทั่วประเทศทุกระงับลงชั่วคราว
วันที่ 26 มีนาคม พบผู้ติดเชื้อเพิ่ม 5 ราย รักษาหายเพิ่มอีก 6 ราย รวมพบผู้ติดเชื้อทั้งหมด 49 ราย โดยผู้ติดเชื้อเพิ่มมาห้ารายนั้น อยู่ในกลุ่มอายุ 30-40 ปีพบสองราย อายุ 40-50 ปีพบสองราย และหนึ่งรายอายุมากกว่า 60 ปี จากการรายงานของนังสือพิมพ์ ได้รายงานว่า หนึ่งในผู้ติดเชื้อนั้น เป็นข้าราชการในกระทรวงสาธารณสุข ซึ่งมีผลการทดลองเป็นบวก ทางการบังกลาเทศยกเลิกกิจกรรมในส่วนของภาครัฐบาลเนื่องในโอกาสวันฉลองอิสรภาพ 50 ปี ลง เนื่องจากเหตุการแพร่ระบาดอันเป็นการลดการรวมตัวกันเป็นหมู่คณะ อย่างไรก็ดี ยังมีการประดับประดาไปด้วยแสงไฟตามริมถนน และการประดับธงชาติตามโครงสร้างอาคารต่าง ๆ วันนี้ถือเป็นวันแรกของการประกาศชัตดาวน์เป็นเวลาสิบวันของรัฐบาล
วันที่ 27 มีนาคม พบผู้ติดเชื้อเพิ่ม 4 ราย รวมมีผู้ติดเชื้อ 48 ราย ในผู้ติดเชื้อเพิ่มใหม่ทั้งหมด แบ่งเป็นหญิง 3 ราย และชาย 1 ราย โดยเป็นแพทย์ที่รักษาผู้ติดเชื้อโควิด-19 สองราย และสองรายอยู่ในธากา กีบอีกสองรายนั้นอยู่นอกธากา ผู้ติดเชื้อสามในสี่นั้นติดเชื้อจากการพบปะและรักษากับผู้ที่ติดเชื้อ ส่วนอีกรายไม่ทราบแหล่งที่มาที่อันแน่ชัด ทางการได้ประกาศว่า นอกเหนือจากการตรวจหาเชื้อที่สถาบันศึกษาระบาดวิทยา, การควบคุมโรค และการค้นคว้าวิจัยนั้น สามมารถไปตรวจหาเชื้อได้อีกสามแห่งทั่วประเทศจากสถาบันสาธารณสุข (IPH) โรงพยาบาลธากาชิชุ และสถาบันศึกษาโรคเขตร้อน และเชื้อโรคติดต่อแห่งบังกลาเทศ (BITID) ณ ขณะนี้ มีรายงานว่าผู้เสียชีวิตจากโคโรนาไวรัสสายพันธุ์ใหม่มาจากเมืองคอก' บาซาร์, เจซอด, ครากราชารลี, นอรคารลี, ราชหิ เป็นต้น ทางการบังกลาเทศประกาศยัยยั้งการบินภายในและภายนอกประเทศระหว่างวันที่ 30 มีนาคม ถึงวันที่ 7 เมษายน โดยตอนนี้มีสายการบินในวันที่ 29 มีนาคม ไปยังลอนดอนและแมนเชตเตอร์ และขากลับมายังธากาในวันที่ 30 มีนาคม แม้จะมีการล็อกดาวน์ แต่ชาวมุสลิมยังคงกระทำนมาซวันศุกร์ในประจำวันศุกร์ รัฐบาลได้รับอุปกรณ์ทางการแพทย์ 300,000 ชิ้นจากมูลนิธิแจ็ก หม่าของอาลีบาบา 
วันที่ 28 มีนาคม ไม่พบผู้ติดเชื้อเพิ่ม รักษาหายเพิ่มขึ้นมา 4 ราย โดยมีผู้เข้ารับได้ตรวจหาผลทดลองทั้งหมด 1,076 ราย พบผลทดลองเป็นบวกทั้งหมด 48 ราย เสียชีวิตทั้งหมด 5 ราย รักษาหายทั้งหมด 15 ราย อย่างไรก็ดี ผู้เชี่ยวชาญได้กล่าวว่ายังมีคนจำนวนมากที่ยังไม่ได้รับการตรวจสอบในการหาโคโรนาไวรัสสายพันธุ์ใหม่
เมษายน.
เมื่อวันที่ 1 เมษายน รัฐมนตรีว่าการกระทรวงสาธารณสุขกล่าวในที่ประชุมผ่านวิดีทัศน์ว่า พบผู้ติดเชื้อเพิ่มสามราย และเสียชีวิตหนึ่งราย รวมติดเชื้อทั้งหมด 54 ราย และเสียชีวิตรวม 9 ราย
วันที่ 2 เมษายน มีการตรวจหาเชื้อเพิ่มทั้งหมด 141 ราย พบผลเป็นบวกจึงติดเชื้อเป็นจำนวน 2 ราย หนึ่งในนั้นอายุระหว่าง 30-40 ปี และอีกรายอายุระหว่าง 70-80 ปี
วันที่ 3 เมษายน มีการตรวจหาเชื้อเพิ่มทั้งหมด 513 ราย พบผลเป็นบวกจึงติดเชื้อเพิ่ม 5 ราย รวมติดเชื้อจำนวนทั้งหมด 61 ราย มีหนึ่งร้อยครอบครัวต้องถูกกักกันตัวทั้งหมด เนื่องจากสถาบันศึกษาระบาดวิทยา, การควบคุมโรค และการค้นคว้าวิจัย (IEDCR) ได้ประกาศพบหญิงเสียชีวิตหนึ่งรายจากโรคติดเชื้อโคโรนาไวรัส 2019 ที่เมืองนารายัณคัญช์
วันที่ 4 เมษายน มีการตรวจหาเชื้อเพิ่มทั้งหมด 434 ราย พบผลเป็นบวกจึงติดเชื้อเพิ่ม 9 ราย รวมติดเชื้อจำนวนทั้งหมด 70 ราย เสียชีวิตเพิ่ม 2 ราย รวมเสียชีวิตจำนวนทั้งหมด 8 ราย
วันที่ 5 เมษายน มีการตรวจหาเชื้อเพิ่มทั้งหมด 367 ราย พบผลเป็นบวกจึงติดเชื้อเพิ่ม 18 ราย รวมติดเชื้อจำนวนทั้งหมด 88 ราย เสียชีวิตเพิ่ม 1 ราย รวมเสียชีวิตจำนวนทั้งหมด 9 ราย
วันที่ 14 เมษายน เจ็ดรายเสียชีวิตภายใน 24 ชั่วโมง ปัจจุบัน มีผู้เสียชีวิตรวม 24 ราย นอกจากนี้ ผู้ติดเชื้อเพิ่มขึ้นมา 209 ราย รวมผู้ติดเชื้อสะสมทั้งหมด 1,022 ราย
วันที่ 20 เมษายน มีผู้ติดเชื้อเพิ่ม 492 ราย เสียชีวิตเพิ่ม 10 ราย ทางการได้ออกมาตรการเยียวยาในส่วนของธนาคารประเทศบังกลาเทศ โดยมีงบประมาณเป็นจำนวนทั้งสิ้น 10 ล้านทากา จัดตั้งเป็นกองทุนรีไฟแนนซ์จะนำไปเยียวยากลุ่มคนผู้มีรายได้น้อย อาทิ เกษตรกร และเจ้าของธุรกิจขนาดเล็กภายในประเทศบังกลาเทศ
วันที่ 25 เมษายน มีผู้ติดเชื้อรวมทั้งหมด 4,689 ราย และเสียชีวิตรวม 131 รายในประเทศบังกลาเทศ และเป็นวันที่มียอดติดเชื้อมากที่สุดในประเทศบังกลาเทศ
พฤษภาคม.
เมื่อวันที่ 1 พฤษภาคม ทางการแถลงการณ์พบผู้ติดเชื้อรวมกว่า 8,000 ราย มีผู้ติดเชื้อรายใหม่เพิ่มขึ้นทั้งหมด 8,238 ราย มีผู้เสียชีวิตจากโรคติดเชื้อโคโรนาไวรัส 2019 กว่า 170 ราย รักษาหายแล้วรวม 174 ราย มีผู้อยู่กลุ่มเสี่ยงได้รับการตรวจหาไวรัสทั้งหมดรวม 70,239 รายภายในประเทศ
วันที่ 4 พฤษภาคม มีผู้ติดเชื้อเกินกว่า 10,000 รายในประเทศบังกลาเทศ พบผู้ติดเชื้อภายในวันเดียว 688 ราย รวมผู้ติดเชื้อทั้งหมด 10,143 ราย มีผู้เสียชีวิตทั้งหมด 182 ราย ผู้เสียชีวิตเพิ่มขึ้น 5 ราน
วันที่ 6 พฤษภาคม มีผู้ติดเชื้อรวมทั้งหมดในประเทศบังกลาเทศ 11,719 ราย พบผู้ติดเชื้อเพิ่มในประเทศบังกลาเทศ 790 ราย มีผู้เสียชีวิตเพิ่ม 3 ราย รวมผู้เสียชีวิตทั้งหมด 186 ราย
วันที่ 18 พฤษภาคม มีผู้ติดเชื้อเพิ่มในประเทศบังกลาเทศภายในวันเดียว 1,602 ราย รวมผู้ติดเชื้อทั้งหมด 23,870 ราย มีผู้เสียชีวิตเพิ่ม 21 ราย รวมผู้เสียชีวิตทั้งหมด 349 ราย
วันที่ 19 พฤษภาคม มีผู้ติดเชื้อภายในวันเดียวรวมทั้งหมด 25,121 ราย ติดเชื้อเพิ่ม 1,251 ราย 21 รายเสียชีวิตเพิ่มจากการติดเชื้อโคโรนาไวรัสสายพันธุ์ใหม่ รวมผู้เสียชีวิตกว่า 370 ราย
วันที่ 24 พฤษภาคม มีผู้ติดเชื้อภายในประเทศบังกลาเทศกว่า 33,610 ราย ติดเชื้อเพิ่ม 1,532 รายภายในวันเดียว และมีผู้เสียชีวิตเพิ่ม 28 รายจากโรคติดเชื้อไวรัสโคโรนา 2019 รวมมีผู้เสียชีวิต 480 ราย
มิถุนายน.
เมื่อวันที่ 1 มิถุนายน มีผู้ติดเชื้อเพิ่ม 2,381 ราย ติดเชื้อรวมทั้งหมด 49,534 ราย มีผู้เสียชีวิตเพิ่ม 22 ราย เสียชีวิตรวมทั้งหมด 672 ราย และรักษาหายเพิ่ม 816 ราย รักษาหายรวมทั้งหมด 10,597 ราย
วันที่ 2 มิถุนายน มีผู้ติดเชื่อกว่า 50,000 ราย โดยมีผู้ติดเชือเพิ่ม 2,911 ราย มีผู้ติดเชื้อรวมทั้งหมด 52,445 ราย มีผู้เสียชีวิตเพิ่ม 37 ราย ผู้เสียชีวิตรวมทั้งหมด 709 ราย และรักษาหายเพิ่ม 523 ราย รักษาหายรวมทั้งหมด 11,120 ราย
วันที่ 3 มิถุนายน มีผู้ติดเชื้อเพิ่ม 2,695 ราย รวมมีผู้ติดเชื้อทั้งหมด 55,140 ราย ผู้เสียชีวิตเพิ่ม 37 ราย ผู้เสียชีวิตรวมทั้งหมด 746 ราย และรักษาหายเพิ่ม 470 ราย รักษาหายรวมทั้งหมด 11,590 ราย
ผลสืบเนื่อง.
การอพยพจากพื้นที่เสี่ยง.
เมื่อวันที่ 31 มกราคม ทางการได้จัดเที่ยวบินพิเศษจัดสรรอากาศยานโดยสายการบินบังคลาเทศพิมาน พร้อมกับแพทย์สวมชุดป้องกันพิเศษสามรายพร้อมอุปกรณ์เบื้องต้นทางการแพทย์ เพื่ออพยพประชาชนชาวบังกลาเทศที่ค้างจากเมืองอู่ฮั่นกลับมาสู่ราชอาณาจักร
1 กุมภาพันธ์ พลเมืองบังกลาเทศ 312 ราย (ผู้ใหญ่ 297 รายและเด็ก 15 ราย) เตรียมความพร้อมในเมืองอู่ฮั่น ทางการจีนอนุมัติให้กลับไปยังประเทศบังกลาเทศได้ ชาวบังกลาเทศส่วนใหญ่เป็นผู้กำลังศึกษาในระดับปริญญาเอกที่มหาวิทยาลัยในมณฑลหูเป่ย์ โดยก่อนที่จะไปยังอากาศยานได้มีการตรวจรับรองโดยเจ้าหน้าที่ท้องถิ่นเพื่อความปลอดภัยในการเสี่ยงติดเชื้อ โดยทั้งหมดมาถึงถูกกักกันตัวเป็นระยะเวลา 14 วัน บางแห่งถูกกกักตัวที่ค่ายฮัจญ์ในกรุงธากา และบางแห่งก็ถูกกักกันตัวในโรงพยาบาลทหาร ทั้งหมดถูกปล่อยตัวหลังจากกักมาเป็นระยะสองสัปดาห์ ไม่มีผู้ทดสอบแล้วผลเป็นบวกต่อโคโรนาไวรัสสายพันธุ์ใหม่
มาตรการการเว้นระยะห่างทางสังคม.
เมื่อวันที่ 17 มีนาคม เมื่อประเทศบังกลาเทศพบผู้ติดเชื้อแล้ว 8 ราย รัฐบาลได้สั่งหยุดโรงเรียนทั้งหมดในส่วนของวันภาคเรียนที่เหลือในเดือนมีนาคม มหาวิทยาลัยธากาก็สั่งหยุดช่วงเวลาเดียวกัน
มีรายงานว่า นักท่องเที่ยวจำนวนมากมาชายหาดในเมืองจิตตะกอง และเมืองคอกส์บาซาร์ อันเป็นการฝ่าฝืนมาตรการของทางการ รัฐบาลไม่สามารถควบคุมการละหมาดของมุสลิมภายในประเทศได้ อิหม่ามปฏิเสธในการปฏิบัติตามคำแนะนำของมูลนิธิอิสลาม นักวิชาการสภาแอตแลนติกสองรายได้แสดงความคิดเห็นว่า มาตรการของรัฐบาลเปรียบเสมือนแค่เงาเท่านั้น
วันที่ 23 มีนาคม เมื่อประเทศบังกลาเทศพบผู้ติดเชื้อแล้ว 33 ราย รัฐบาลสั่งหยุดราชการในช่วงเวลา 26 มีนาคม - 4 เมษายน หวังหยุดการแพร่ระบาดของไวรัส กิจการสถานที่ราชการ รัฐวิสาหกิจ เอกชนถูกสั่งปิดในช่วงระยะเวลานี้ ยกเว้น สถานบริการฉุกเฉิน พลเมืองต้องทำความเข้าใจในเรื่องการเว้นระยะห่างระหว่างบุคคลและการกักกันตัวที่บ้าน การขนส่งสาธารณะถูกยกเลิกไปบางส่วน ประชาชนจำเป็นต้องหลีกเลี่ยงในการเดินทางโดยขนส่งสาธารณะ มาตรการนี้ถูกเรียกว่าการล็อกดาวน์โดยสื่อ แม้จะไม่เข้มงวด
ทางการขอความร่วมมือกองทัพให้ส่งเสริมในการปฏิบัติมาตรการการเว้นระยะห่างระว่างบุคคล
"เอบีซีนิวส์ออสเตรเลีย" รายงานว่า มีการจัดตั้งทหาร 290 คณะควบคุมความสงบภายในประเทศ ถนนในเมืองใหญ่โล่ง ประชาชนภายในเมืองธากาต่างกลับไปยังภูมิลำเนาในประเทศบังกลาเทศ
วันที่ 9 เมษายน ทางการบังกลาเทศสั่งล็อกดาวน์อำเภอคอกส์บาซาร์ อันเป็นที่ตั้งของค่ายลี้ภัยชาวโรฮิงญา "ไม่มีการเข้าและออก จนกว่าสถานการณ์จะดีขึ้นกว่านี้" หนึ่งในข้อความคำสั่งล็อกดาวน์ของการเว้นระยะห่างทางสังคมโดยรัฐบาล
ผลกระทบต่อเศรษฐกิจ.
แม้ว่าโรงงานตัดเย็บเสื้อผ้าจะถูกยกเว้นในมาตรการ แต่แรงงานกว่าล้านคนในโรงงานดังกล่าวถูกเลิกจ้างงานสาเหตุจากอัตราการสั่งซื้อเสื้อน้อยลงกว่าที่ควรจะเป็น ซึ่งถือเป็นจำนวนแรงงานหนึ่งในสี่ของแรงงานทั้งประเทศบังกลาเทศ
วันที่ 5 เมษายน นายกรัฐมนตรี ชีค ฮาสินา แถลงการณ์กระตุ้นเศรษฐกิจด้วยงบประมาณ 8.3 พันล้านดอลลาร์สหรัฐ